《龙冈张年兄分别德州赋二律 其一》
明代·黄廷用

京师一别几相失，坐忆前程得见君。月下传书犹隔岸，晓来晤语到斜曛。

百年萍梗何时合，万里关川此日分。预卜太平调鼎暇，登楼遥望越山云。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。